CELEX: C2007/297/12
Language: sk
Date: 2007-12-08 00:00:00
Title: Vec C-98/06: Rozsudok Súdneho dvora (tretia komora) z  11. októbra 2007 (návrh na začatie prejudiciálneho konania, ktorý podal Högsta domstolen – Švédsko) – Freeport plc/Olle Arnoldsson (Nariadenie (ES) č. 44/2001 — Článok 6 bod 1 — Osobitné právomoci — Pluralita žalovaných — Právne základy žalôb — Zneužitie — Pravdepodobnosť vyhovenia žalobe podanej na súdoch štátu, v ktorom má jeden zo žalovaných svoje bydlisko)

8.12.2007   
            
            
               SK
            
            
               Úradný vestník Európskej únie
            
            
               C 297/9
            
         Rozsudok Súdneho dvora (tretia komora) z 11. októbra 2007 (návrh na začatie prejudiciálneho konania, ktorý podal Högsta domstolen – Švédsko) – Freeport plc/Olle Arnoldsson
   (Vec C-98/06) (1)
   
   (Nariadenie (ES) č. 44/2001 - Článok 6 bod 1 - Osobitné právomoci - Pluralita žalovaných - Právne základy žalôb - Zneužitie - Pravdepodobnosť vyhovenia žalobe podanej na súdoch štátu, v ktorom má jeden zo žalovaných svoje bydlisko)
   (2007/C 297/12)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Högsta domstolen
   Účastníci konania pred vnútroštátnym súdom
   
      Žalobca: Freeport plc
   
      Žalovaný: Olle Arnoldsson
   Predmet veci
   Návrh na začatie prejudiciálneho konania – Högsta domstolen – Výklad článku 6 bod 1 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42) – Osobitné právomoci – Pluralita žalovaných – Žaloby podané súčasne na súde, v ktorého obvode má sídlo právnická osoba, proti právnickej osobe z titulu povinnosti plnenia a proti osobe, ktorá má sídlo na území iného členského štátu, ktorá podpísala tento záväzok bez toho, aby bola mandatárom alebo zástupcom dotknutej osoby – Zmluvný charakter žalôb
   Výrok rozsudku
   
               1.
            
            
               Článok 6 bod 1 nariadenia Rady (ES) č. 44/2001 2001 z 22. decembra 2000 o právomoci a o uznávaní a výkone rozsudkov v občianskych a obchodných veciach treba vykladať v tom zmysle, že skutočnosť, že žaloby podané proti viacerým žalovaným majú rôzne právne základy, nie je prekážkou uplatnenia tohto ustanovenia.
            
         
               2.
            
            
               Článok 6 bod 1 nariadenia č. 44/2001 sa uplatní, ak žaloby podané proti rôznym žalovaným sú spojené od ich podania, to znamená, ak je tu záujem na ich spoločnom preskúmaní a rozhodnutí, čím by sa predišlo tak možnosti nezlučiteľných rozsudkov vydaných v samostatných konaniach bez toho, aby bolo okrem iného nevyhnutné jasne uviesť, že žaloby neboli podané iba s jediným cieľom vyňať jedného zo žalovaných z právomoci súdu členského štátu, kde má svoje bydlisko.
            
         
      (1)  Ú. v. EÚ C 86, 8.4.2006.